<classify> NORA DAMIAN-DAR ES SALAAM CHAMA cha Demokrasia na Maendeleo CHADEMA,kimeitaka Serikali na Tume ya Taifa ya Uchaguzi NEC kuanza kujipangakutekeleza uamuzi wa Mahakama Kuu kuhusu wakurugenzi kusimamia uchaguzi. Akizungumza na waandishi wa habari Dar esSalaam jana, Mkurugenzi wa Itifaki, Mawasiliano na Mambo ya Nje wa Chadema,John Mrema, alisema hukumu hiyo itasaidia kutengeneza uwanja sawa wawapigakura. Hatutegemei CCM na serikali yake wakate rufaakwa lengo la kutuchelewesha, tunaamini wataheshimu uamuzi wa mahakamatutengeneze uwanja sawa wa wapigakura ili kila mtu ashinde kwa usawa, alisemaMrema. Chama hicho kilidai kuna wakurugenzi 86 ambaoni makada wa CCM kinyume na Ibara ya 74 14 ya Katiba ambayo inapiga marufukumtu anayehusika na uchaguzi kuwa mwanachama wa chama cha siasa. Mahakama Kuu imeona na kwa ushahidi kunamakada katika halmashauri 86 ambao walikuwa wanasimamia uchaguzi kinyume naKatiba. Wengi waligombea mwaka 2015 wakashindwa kwenyemajimbo na kata na wengine walishindwa kura za maoni. Uchaguzi wa Serikali zaMitaa unasimamiwa na makatibu tawala na wengi ni makada wa CCM, tunaombawasheshimu uamuzi wa Mahakama Kuu, alisema. Chama hicho pia kilipendekeza iundwe tume huruya uchaguzi na uwepo utaratibu wa kuwapata makamishna wa tume sambamba na kuwana mfuko maalumu ili ifanye kazi kwa uhuru. Kenya, Malawi na nchi zingine watu huwawanaomba hiyo kazi ya ukamishna na si kuteuliwa, na zuio la kuishtaki tumeliondolewe, alisema Mrema. Kwa mujibu wa Mrema, pendekezo lingine ni hakiya mgombea kukata rufaa pale ambapo wasimamizi wa uchaguzi wanakataa kupokeafomu au wanaondoka ofisini. Chadema kilipendekeza pia wananchi wapewe fursaza kupiga kura za ndio au hapana iwapo mgombea atapita bila kupingwa na kamaikitokea hatavuka asilimia 50 asitangazwe mshindi. Wiki iliyopita Mahakama Kuu ilibatilishavifungu vya Sheria ya Uchaguzi vinavyowapa mamlaka wakurugenzi wa halmashauriza majiji, miji, wilaya na manispaa kuwa wasimamizi wa uchaguzi kwa niaba yaNEC.  <topic>: KITAIFA 